**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL PRITARIMO SUPRATIMO MEMORANDUMO „DĖL EUROPOS SĄJUNGOS BALTIJOS JŪROS REGIONO STRATEGIJOS 2021 M. METINIO FORUMO ORGANIZAVIMO LIETUVOJE“ PROJEKTUI IR ĮGALIOJIMO JĮ PASIRAŠYTI**

**1. Sprendimo projekto esmė, tikslai ir uždaviniai.**

Sprendimo tikslas gauti pritarimą supratimo memorandumo projektui (toliau – Memorandumas) bei įgalioti Klaipėdos miesto savivaldybės merą pasirašyti šį memorandumą.

**2. Projekto rengimo priežastys ir kuo remiantis parengtas sprendimo projektas.**

 Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 28 punktu, 20 straipsnio 2 dalies 12 punktu ir atsižvelgiant į Klaipėdos miesto savivaldybės administracijos 2021 m. kovo 9 d. Strateginio planavimo grupės posėdžio protokolo 5 nutarimą.

 2021 m. kovo 5 d. buvo gautas Užsienio reikalų ministerijos raštas Nr.(21.1.24)3-1287 „Dėl kvietimo dalyvauti organizuojant ES Baltijos jūros regiono strategijos metinį forumą Lietuvoje“. Užsienio reikalų ministerija kvietė bendradarbiauti ir organizuoti ES Baltijos jūros regiono strategijos metinį forumą, kurio metu Klaipėdai, kaip Europos jaunimo sostinei, būtų galimybė prisistatyti organizuojant vienos dienos konferenciją.

 Numatomi šio sprendimo projekto tikslai:

* bendradarbiauti tarp Lietuvos Respublikos Užsienio reikalų ministerijos, Kauno miesto savivaldybės, Klaipėdos miesto savivaldybės ir Baltijos miestų sąjungos.
* išreikšti politinę valią organizuoti Europos Sąjungos Baltijos jūros regiono strategijos (toliau – ES BJRS) metinį forumą Lietuvoje 2021 metais (toliau – Forumas).
* pabrėžti aktyvaus vietos bendruomenių ir valdžios, taip pat jaunimo įsitraukimo į šio renginio organizavimą ir ES BJRS įgyvendinimo spartinimo svarbą.
* pabrėžti ketinimą, kad Forumas prisidėtų prie ES BJRS tikslų („Apsaugoti jūra“, „Sujungti regioną“, „Padidinti gerovę“); palengvintų ES BJRS dalyvių tinklų kūrimų ir bendradarbiavimą; padidintų ES BJRS matomumą; skatintų aktyvesni pilietinės visuomenės, verslo, regioninės, vietos bendruomenių ir valdžios įsitraukimą.
* pabrėžti Baltijos miestų, pirmiausia Klaipėdos ir Kauno, prisistatymo ir jų galimo indėlio į EJS BJRS tikslų pasiekimą per ES BJRS Forumą Lietuvoje reikšmę.

 Savivaldybės administracijoje buvo diskutuojamas šis klausimas Strateginio planavimo grupės posėdyje. Buvo pritarta dalyvavimui projekte. Mero vardu buvo pateiktas atsakymas LR Užsienio reikalų ministerijai, kad Savivaldybės sutinka bendradarbiauti, organizuojant Lietuvoje 2021 metais vyksiantį ES Baltijos jūros regiono strategijos metinį forumą.

**3. Kokių rezultatų laukiama.**

Pritarus sprendimo projektui ir įgyvendinus renginį prisidėtume ne tik prie regioninio lygmens ir Klaipėdos miesto savivaldybės matomumo, bet ir prie nuo 2021 m. liepos 1 d. prasidėsiančio Lietuvos pirmininkavimo ES BJRS. Tai kasmet vis kitoje ES BJRS įgyvendinime dalyvaujančioje ES valstybėje narėje organizuojamas renginys, kuriame diskutuojama aktualiais Baltijos jūros regiono klausimais, taip pat tai platforma užmegzti naujus ryšius, kadangi forumas paprastai pritraukia apie 1000 dalyvių. Atsižvelgiant į COVID-19 pandemijos keliamus iššūkius Forumas bus organizuojamas virtualiai. Siekiant kuo didesnio matomumo, Forumas bus organizuojamas visą savaitę, preliminariai nuo 2021 m. rugsėjo 27 d. iki spalio 1 d. (po kelias valandas kasdien). Klaipėdai bus skirta viena diena. (preliminariai spalio 1 d.). Pažymima, kad šis Forumas bus didelės politinės svarbos ir matomumo renginys. Jame dalyvaus ne tik aplink Baltijos jūrą esančių Es valstybių narių piliečiai ir organizacijos, tačiau ir kitų trijų ES makroregioninių strategijų (Dunojaus, Adrijos-Jonijos ir Alpių regiono) dalyviai, todėl neabejotina, kad tai puiki proga Klaipėdos miesto savivaldybei prisistatyti naujoms auditorijoms, užmegzti naujus kontaktus, įtvirtinti savo kaip patikimo ir matomo regioninio partnerio vaidmenį.

**4. Sprendimo projekto rengimo metu gauti specialistų vertinimai.**

 Nėra

**5. Išlaidų sąmatos, skaičiavimai, reikalingi pagrindimai ir paaiškinimai.**

 Sąmatos ir skaičiavimai nepateikiami, kadangi lėšų neprašoma.

 **6. Lėšų poreikis sprendimo įgyvendinimui.**

 Pagrindiniai forumo organizatoriai bus Kauno miesto savivaldybė ir Baltijos miestų sąjunga. Klaipėda bus vienas iš įgyvendinančių partnerių. Lėšos organizavimui bus skirtos iš „Interreg“ priemonės.

**7. Galimos teigiamos ar neigiamos sprendimo priėmimo pasekmės.**

 Neigiamo pasekmių nenumatyta.

PRIDEDAMA:

1. Lietuvos Respublikos užsienio reikalų ministerijos 2021 m. kovo 5 d. raštas Nr. (21.1.24)3-1287 „Dėl kvietimo dalyvauti organizuojant ES Baltijos jūros regiono strategijos metinį forumą Lietuvoje“, 4 lapai.

2. Kauno miesto savivaldybės tarybos 2021 m. balandžio 20 d. sprendimas T-142, 3 lapai.

Jaunimo ir bendruomenių reikalų koordinavimo

Grupės jaunimo reikalų koordinatorė (grupės vadovė) Aistė Valadkienė